Diari Oficial de la Generalitat Valenciana


Sumari del DOGV 5662, del 18-12-2007 (2007/15302)

RESOLUCIÓ de 28 de novembre de 2007, de la presidenta del Consell Valencià de l'Esport, per la qual es convoca el Programa Blau dins de la Campanya d'Activitats Nàutiques de la Generalitat A la mar 2008.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15679


Data del document
:   28-11-2007

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * ajuda pública
    * suport econòmic
    * jove
    * alumnat
    * administració local
    * organització esportiva
    * centre d'ensenyament
    * oci
    * alumne
    * mar
    * societat sense fins de lucre
    * universitat
    * associació
    * esport

RESOLUCIÓ de 28 de novembre de 2007, de la presidenta del Consell Valencià de l'Esport, per la qual es convoca el Programa Blau dins de la Campanya d'Activitats Nàutiques de la Generalitat A la mar 2008. [2007/15668]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 4/1993, de la Generalitat, de 20 de desembre, de l'Esport de la Comunitat Valenciana estableix en l'article tres, punt i) com a línia general d'actuació, l'especial atenció als esports relacionats amb el mar, considerant necessàries la promoció, ajuda i foment de les activitats fisicoesportives, entre les que ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseeix la Comunitat Valenciana.  
El Decret 7/2007 de 28 de juny del president de la Generalitat, pel que es determinen les conselleries en les que s'organitza l'administració de la Generalitat (DOCV 5.545 - 29.06.2007), assigna a la conselleria de Cultura i Esport les competències en matèria d'esport.  
Des del Consell Valencià de l'Esport, amb la intenció de promocionar el contacte i gaudi de l'entorn marí de la població en edat escolar, així com l'èxit de més autonomia en la pràctica dels esports nàutics, ampliant els coneixements adquirits en els seus respectius centres i oferint la possibilitat de vivenciar la seua pràctica, s'ha dissenyat el Programa Blau, objecte de la present disposició.  
D'acord amb estes competències i disposicions legals i amb la intenció de complir amb les línies mencionades, la Generalitat organitza anualment des de 1985, campanyes de promoció de les activitats nàutiques esportives.  
Per això, dispose:  
Primer  
Convocar la Campanya d'Activitats Nàutiques de la Generalitat A la mar 2008, dirigida a l'aprenentatge i difusió dels esports nàutics i el coneixement, conservació i respecte del medi marí, amb especial atenció als joves en edat escolar.  
Segon  
Convocar, dins de la Campanya d'Activitats Nàutiques de la Generalitat A la Mar 2008, el Programa Blau, dirigit a centres educatius, ajuntaments, associacions, clubs i altres entitats legalment constituïdes sense ànim de lucre.   
Tercer  
Aprovar les bases per les quals es regirà la present convocatòria i que figuren com a annex I a la present resolució.  
Quart  
El Consell Valencià de l'Esport es reserva el dret a modificar l'oferta i el programa d'activitats, adaptant-lo a la demanda o a l'interès públic. A més, es podran incorporar noves Escoles de la Mar, així com suspendre alguna de les activitats oferides, si circumstàncies de qualsevol tipus impediren el normal desenvolupament de les mateixes.  
Quint  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 10, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar del següent al de la publicació de la present resolució.   
València, 28 de novembre de 2007.- La secretària autonòmica d'Esport i vice-presidenta del Consell Valencià de l'Esport: Niurka Montalvo Amaro.  
Annex I  
El Programa Blau, organitzat pel Consell Valencià de l'Esport, s'emmarca dins de la Campanya d'Activitats Nàutiques de la Generalitat A la Mar 2008, i es regirà per les següents bases.  
Programa Blau   
Dirigit a grups escolars a partir de 3r curs de primària, secundària, batxillerat, cicles formatius, universitats, ajuntaments, associacions, clubs i altres entitats legalment constituïdes sense ànim de lucre.   
Finalitat: Oferir la possibilitat als alumnes, a través de la pràctica, de conèixer i familiaritzar-se amb el món de la navegació, possibilitant a més que amplien i consoliden els coneixements adquirits fins al moment. Als valors educatius que es deriven de la realització d'activitats en el medi natural, se suma la possibilitat de treball interdisciplinari que oferix este tipus d'activitats esportives.  
1. Activitats que integren el Programa Blau  
A- Setmana Blava:  
Consisteix en una setmana d'activitat nàutica de dilluns a divendres, en la que s'imparteixen classes teòriques i pràctiques de vela i/o de piragüisme. Les classes pràctiques de vela es realitzen en embarcacions col·lectives acompanyats d'un monitor. L'activitat de piragüisme es realitzarà en piragües individuals tutelades per monitors a bord d'una embarcació pneumàtica.  
En la Escola de la Mar de Burriana, a més de les activitats mencionades, es podran practicar les modalitats de rem en embarcacions de 4 persones més timoner i dobles sense timoner, així com caiac-pol, (esport col·lectiu de 5x5 en piragües individuals).  
Si tots els participants d'un grup ja tenen el Nivell 1 i volen realitzar el Nivell 2 o qualsevol altra adaptació, hauran de sol·licitar-ho prèviament, estant en funció de la disponibilitat de la «Escola de la Mar» en qüestió.  
En les Escoles de la Mar amb internat, (Benicàssim, Burriana, Piles i Moraira), es programaran activitats complementàries d'animació i temps lliure per als participants.  
B. Dia Blau:  
Es tracta d'una jornada de familiarització amb l'activitat nàutica. Durant el dia blau s'impartirà una classe teòrica i pràctica de vela en embarcacions col·lectives, acompanyats d'un monitor, i en el cas del piragüisme, es desenvoluparà en piragües individuals tutelades per monitors a bord d'una embarcació pneumàtica.  
Es podran realitzar un o més dies blaus pel mateix grup de participants, amb possibilitat d'elecció de dilluns a diumenge.   
C. Aula Nàutica 2008:   
Té com a objectiu difondre el coneixement del medi marí i acostar el món de la navegació a vela als alumnes participants, per mitjà d'explicacions teòriques i experiències pràctiques a bord d'un veler tipus creuer.  
Les activitats a desenvolupar seran les següents:  
1. Normes bàsiques de seguretat i comportament a bord de la Goleta Tirant Primer.  
2. Característiques bàsiques de la Goleta Tirant Primer.  
Eslora, mànega i desplaçament  
Les parts del barco  
Gerra i timó  
Veles i aparell  
Instruments de navegació  
3. La regata Copa Amèrica.  
Història de la Copa Amèrica: del 1851 al 2007  
La Copa Amèrica avui: els barcos, tripulació i recorregut  
Sistema de competició: El defensor i els desafiadors. La copa Louis Vuiton i la Copa Amèrica  
4. Navegació.  
Participació en les maniobres del veler  
Rotació dels alumnes en el lloc de govern del barco  
Demostració pràctica dels instrument de navegació.  
5. Observacions.  
Dau la diversitat d'alumnes participants i la variabilitat en les condicions meteorològiques, l'activitat a realitzar durant el temps de navegació s'adaptarà a cada situació. El punt 5 és només un indicatiu que podrà ser alterat, canviat o complementat amb altres activitats si es considera convenient (ancoratge, bany en alta mar, pràctiques de nucs, etc.).  
2. Normativa general  
2.1. Condicions de participació  
Tindre 8 anys complits en el moment d'iniciar l'activitat.  
Saber nadar correctament.  
Posseir els coneixements tècnics per al nivell matriculat.  
No presentar contraindicacions mèdic - sanitàries per a la pràctica de les activitats nàutiques.  
Els participants i si no n'hi ha el professor o persona física que represente al grup, seran responsables del bon ús de les instal·lacions i del material, havent d'abonar si és el cas el cost dels danys que pogueren produir-se per negligència o mal ús dels mateixos.  
Les Escoles de la Mar de Benicàssim, Burriana, Piles i Moraira, ofereixen activitats amb la possibilitat d'internat; en el cas de Benicàssim en un hotel pròxim, en les pròpies instal·lacions de l'Escola en el cas de Burriana, i en els Albergs de l'IVAJ Mar i Vent i La Marina en el cas de Piles i Moraira respectivament. Les Escoles de la Mar de València i La Vila Joiosa, ofereixen activitat exclusivament en règim d'externat.   
La restauració en les activitats a bord de la Goleta Tirant Primer de la Generalitat i en les Escoles de la Mar de València i La Vila Joiosa, serà per compte dels interessats.  
Els participants en la campanya A la mar 2008 estaran obligats a complir la normativa de règim intern sobre el funcionament de les instal·lacions i els equipaments utilitzats. Així mateix, durant la realització de les activitats es respectaran les normes esmentades, així com les instruccions que el personal tècnic, de servicis i de tripulació de la Goleta pogueren realitzar.  
La responsabilitat dels participants fora de les activitats organitzades per les Escoles de la Mar serà del professor o persona física que represente a l'entitat i que acompanye al grup.  
La incorporació a l'activitat i tornada, serà per compte dels interessats i pels seus propis mitjans. A l'incorporar-se a l'activitat, el responsable de grup haurà de presentar la documentació següent:  
- Fitxes d'informació sanitària. Només necessària per a les activitats de més d'un dia de duració.  
- Llistat d'alumnes distribuïts d'acord amb la capacitat de les habitacions, en el cas de triar l'opció d'internat.   
Els professors/es responsables hauran de portar amb si la fotocòpia del SIP o semblant de cada participant, que cobrisca qualsevol malaltia que poguera sobrevindre durant la realització del curs.  
Es podrà sol·licitar la realització d'activitats fora de les dates de la programació, sempre que en la sol·licitud s'especifique la finalitat així com els objectius de les dites activitats. Les sol·licituds seran estudiades per rigorós orde de registre d'entrada, sent concedides si hi ha disponibilitat i viabilitat tècnica, tal com s'indica en l'apartat 6 de l'Annex I d'esta resolució Activitats Especials, no sent possible la seua gestió via online.  
2.2. Devolució de quota  
a) Una vegada efectuada la reserva i el pagament de la quota d'inscripció i en el cas de no arribar a realitzar la matrícula, no es tindrà dret a la devolució de la mateixa.  
b) Quan algun participant s'inscriguera en un curs sense tenir els coneixements exigits, els responsables tècnics podran derivar-ho, si és possible, a un nivell inferior. Quan no existisca tal possibilitat, podran donar-ho de baixa del curs. En este últim cas l'alumne perdrà el dret a la devolució de la quota de matrícula.  
c) Efectuada la matrícula, només es tindrà dret a devolució en els casos següents:  
c.1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari havent d'anar firmat i segellat pel facultatiu.  
c.2. Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
c.3. Causes climatològiques.  
c.3.1. En Setmana Blava, quan el percentatge de sessions siga com a mínim del 50% del total de les sessions del curs, es tindrà dret a la devolució de la part proporcional de la quota en funció dels servicis prestats.  
c.3.2. Respecte al Dia Blau, quan concórreguen causes que impedisquen el començament de l'activitat, es tornarà íntegrament la quota de matrícula, o s'oferirà la possibilitat de realitzar l'activitat en qualsevol altra data en funció de la disponibilitat de Escoles de la Mar. Si l'activitat se suspenguera passades les 14.00 hores, no es tindrà dret a la devolució de la quota.   
c.4. Suspensió de l'activitat per causes imputables a la Generalitat.   
d) El Consell Valencià de l'Esport es reserva el dret de modificar el programa d'activitats, adaptant-ho a la demanda dels interessats; a incorporar activitats, així com a suspendre alguna de les oferides, si circumstàncies de qualsevol tipus impediren el normal desenvolupament de les mateixes.  
e) En el cas de malaltia o lesió sobrevinguda durant l'exercici de l'activitat, l'alumne no tindrà dret a la devolució de la quota de matrícula.  
f) La sol·licitud de devolució de la quota de matrícula haurà de ser tramitada per l'entitat corresponent, ja siga per a sol·licitar la devolució de l'import de tot el grup o d'un o més integrants del mateix. El termini màxim de presentació serà de 15 dies naturals a partir del dia de l'inici del curs adjudicat.   
g) Les sol·licituds de devolució de la quota de matrícula es presentaran en el registre d'entrada del Consell Valencià de l'Esport. No obstant això, també podran presentar-se d'acord amb el que establix l'art. 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.  
h) La devolució de la quota, de la que es deduirà un 10% en concepte de gastos de gestió, haurà de sol·licitar-se en el formulari establit, que estarà a disposició dels usuaris en www.escolesdelamar.com, en les pròpies Escoles de la Mar i en les Delegacions Territorials del Consell Valencià de L'Esport.   
2.3 Vestimenta i equip  
A més de la pròpia per a la vida en allotjament en règim d'internat (quan el curs a realitzar ho tinga inclòs), s'haurà de tenir en compte la duració, característiques del curs i la climatologia del mes o estació en què es desenvolupe el mateix. Per a l'activitat els participants hauran de portar:  
Sandàlies tancades, escarpins o sabatilles (sola antilliscant)  
Calçat esportiu de canvi i calcetins d'esport   
Camisetes esportives   
Banyadors  
Pantaló, impermeable, impermeable i roba d'abric   
(segons època de l'any)  
Xandall  
Tovalles  
Protector solar  
Gorra  
Guants (Per a l'activitat de rem)  
Ulleres de Sol  
2.4. Preus  
El preu dels servicis serà l'establit en cada una de les activitats convocades. Hi ha un preu especial per a:  
Entitats col·laboradores amb les Campanyes d'Activitats Nàutiques: ajuntaments de Benicàssim, Burriana, València, Piles, Teulada, Sagunt, Torrevieja, Peñíscola i La Vila Joiosa, les federacions esportives de Vela, Piragüisme i Rem de la Comunitat Valenciana i els Clubs Nàutics de Burriana, La Vila Joiosa i Moraira, així com altres entitats amb què la Generalitat haja subscrit acords en relació amb la promoció esportiva.  
Aquelles activitats que tinguen un marcat caràcter emblemàtic i de representació de la Generalitat podran concedir-se gratuïtament.  
Els responsables, professors o persones físiques que representen a l'entitat i que acompanyen al grup, disfrutaran de places gratuïtes, segons s'especifica en l'apartat 2.6 del present annex.  
2.5 Centres d'informació  
2.5.1. Pàgina web: www.escolesdelamar.com  
2.5.2. Delegacions territorials  
Alacant  
C/ Jaime Segarra, 6, Entl.  
03677 Alacant  
Tel. 690 55 65 88 Fax. 965 93 72 11  
e-mail: dep.ali\_nuk@uir.jg  
Castelló  
Av. de la Mar, 23  
12074 Castelló  
Tel. 304 88 25 43 Fax. 964 35 80 76   
e-mail: dep.cas\_hpc@url.sg  
València  
C/ Avellanes, 14 - 2ª G  
46086 València  
Tel. 592 14 92 50 Fax. 963 98 50 95  
e-mail: dep.val\_bpq@qgc.jt  
2.5.3. Consell Valencià de l'Esport  
C/ Professor Beltrán Báguena, núm.5, 3r  
46691 València  
Tel. 10 8756409 Fax. 42 9405800  
e-mail: kzyfbwzakwkgui@fck.gh  
2.6 Participants  
Els participants en les activitats del Programa Blava dins de la Campanya A la Mar 2008 només podran inscriure's com a grup.  
Les inscripcions es realitzaran sota la responsabilitat d'una persona física que represente al grup.  
Per a facilitar la labor dels responsables, es concediran dos places gratuïtes per cada grup en les activitats de Un dia Blau i Setmana Blava i tres places gratuïtes en el cas que el grup excedisca de 50 alumnes. En l'activitat a desenvolupar en la Goleta, Aula Nàutica 2008 hi haurà dos places gratuïtes per grup de participants.   
En el cas de participants amb necessitats educatives especials, el Consell Valencià de l'Esport podrà adaptar els criteris de nombre mínim de participants per grup així com incrementar les places gratuïtes dels responsables acompanyants.  
  
2.7 Assistència sanitària i segurs  
La conselleria de Sanitat prestarà atenció sanitària a través dels seus Centres i institucions sanitàries, amb tots els dispositius existents en la xarxa pública, als alumnes, participants, monitors, acompanyants i organitzadors que patisquen qualsevol lesió de caràcter esportiu, durant el desenvolupament de les activitats de la Campanya A la mar 2008.  
Per a ser beneficiari de les prestacions mencionades en el paràgraf anterior, s'haurà d'estar degudament matriculat en la Campanya A la mar 2008.  
La Mutualitat General Esportiva cobrirà l'assistència mèdica continuada, posterior a la prestada en primera instància per la conselleria de Sanitat, derivada d'accidents que puguen patir els participants, monitors i organitzadors durant el desenvolupament de la Campanya «A la   
  
\* \* \* \* \* \* \* \* \* \* \* \* \* \* \* \*mar 2008» de la Generalitat, d'acord amb el Reial Decret 849/1993 de 4 de juny, del Consell de Ministres, així com la responsabilitat civil per accions o omissions en l'exercici de les funcions que els competeixen.  
En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.  
2.8 Inscripcions  
Territorials del Consell Valencià de l'Esport es facilitarà el procés d'inscripció online d'aquells grups que així ho sol·liciten.  
Els mesos en què tindrà prioritat la venda de Dies Blaus en les Escoles de la Mar de Burriana i Benicàssim són febrer, març, octubre i novembre.   
Així, els mesos en què tindrà prioritat la venda de setmanes blaves completes de dilluns a divendres en les dites escoles seran els mesos d'abril, maig i juny.   
3. Setmana Blava  
3.1 Oferta de setmanes blaves en les Escoles de la Mar.  
  
3.2. Inscripcions en Setmanes Blaves  
Les inscripcions es podran realitzar a partir de les 10.00 hores del dia 14 de gener de 2007 en la pàgina Web: www.escolesdelamar.com  
La quota d'inscripció és de 10 € per participant, amb els límits indicats en l'apartat 2.4.3. d'este annex.  
Esta inscripció suposarà la reserva provisional del curs, concedint-se un termini de 5 dies naturals per a realitzar l'ingrés bancari corresponent, seguint les instruccions facilitades en la pàgina Web: www.escolesdelamar.com.  
En el cas de no realitzar l'ingrés de la quota d'inscripció passats els 5 dies de termini, es perdrà la reserva del curs, el qual tornarà a estar disponible en la pàgina www.escolesdelamar.com.  
3.3. Matricula en Setmanes Blaves  
Per a la matriculació final del grup en la Setmana Blava reservada, s'haurà de fer l'ingrés restant amb una antelació mínima de vint dies naturals respecte de la data de començament del curs, sent imprescindible omplir el llistat de participants en la pagina www.escolesdelamar.com abans d'efectuar l'ingrés bancari.   
El termini de matrícula quedarà obert mentres hi haja setmanes blaves disponibles.  
4. Dia Blau  
Les Setmanes Blaves no ocupades podran ser adjudicades en jornades de u, dos o més dies blaus en la pàgina Web www.escolesdelamar.com.  
  
\* Possibilitat d'adaptar l'hora de finalització de l'activitat en funció de l'edat dels alumnes.  
\*\* No es pot contractar el dinar en les «Escoles de la Mar» de València i La Vila Joiosa  
\* \* \* \* \* \* \* \* \* \* \* \* \* \* \* \* \*   
  
\* Posibilidad de adaptar la hora de finalización de la actividad en función de la edad de los alumnos.  
\*\* No se puede contratar la comida en las Escoles de la Mar de Valencia y Villajoyosa.  
4.1. Dies Blaus disponibles per Escoles de la Mar  
  
4.2. Inscripció i matrícula en un Dia Blau  
La inscripció en l'activitat Un dia Blau es podrà realitzar a partir de les 10.00 hores del dia 14 de gener de 2007 en la pàgina Web: www.escolesdelamar.com.   
L'ingrés bancari de l'import total de la matrícula s'haurà d'efectuar en el termini de 5 dies naturals a partir de la inscripció en la pàgina Web.  
En el cas de no realitzar l'ingrés de la quota de matrícula passats els 5 dies de termini, es perdrà l'adjudicació del dia sol·licitat, el qual tornarà a estar disponible per a qualsevol altre grup.  
El responsable del grup haurà d'omplir el llistat de participants amb 20 dies d'antelació a la realització de l'activitat, prestant especial atenció a les indicacions de les necessitats especials de l'alumnat.   
5. Aula nàutica 2008 en la Goleta Tirant Primer  
Activitat Nàutica realitzada en la Goleta Tirant Primer de la Generalitat, dirigida exclusivament a grups escolars a partir de 3r curs de Primària, Secundària, Batxillerat, Cicles Formatius i Universitats de la Comunitat Valenciana.  
  
5.1 Inscripcio i matricula en aules nàutiques  
La inscripció en l'activitat Aula Nàutica 2008 es realitzarà a través de la pàgina Web: www.escolesdelamar.com a partir de las 10.00 hores del dia 14 de gener de 2007.  
El ingrés bancari de l'import total de la matrícula es deurà efectuar en el termini de 5 dies naturals a partir de la inscripció en la pàgina Web.  
En el cas de no realitzar el Inglés de la quota de matrícula passats els 5 dies de termini, es perdrà l'adjudicació del aula nàutica sol·licitada, la qual tornarà a estar disponible per a qualsevol altre grup en la pàgina Web: www.escolesdelamar.com.   
El responsable del grup deurà omplir el llistat de participants amb 20 dies d'antelació a la realització de l'activitat, prestant especial atenció a les indicacions de les necessitats especials de l'alumnat.   
6. Activitats especials  
Es podrà sol·licitar tot tipus d'activitats en les instal·lacions de la Escola de la Mar de Burriana, sempre que estes siguen compatibles amb las activitats prèviament organitzades i amb l'ús per al que les Escoles de la Mar estan preparades i concebudes.  
Per a això, hj haurà que sol·licitar per escrit l'uso de les instal·lacions, exposant els fins de l'activitat plantejada i presentar-les en el Consell Valencià de l'Esport.   
Les sol·licituds seran estudiades per rigorós orde de registre d'entrada, sent concedides si existís disponibilitat i viabilitat tècnica.  
Seran d'aplicació les següents quotes:  
  
6.1. Activitats emblemátiques i col·laboració en regates oficials.  
Es podrà sol·licitar la col·laboració de la Goleta Tirant Primer de la Generalitat en events o en Regates Oficials que organitzen los clubs nàutics, presentant un escrit de sol·licitud en el que deurà figurar una breu descripció de la mateixa, especificant les funcions a realitzar per la Goleta en la mencionada regata.   
Las sol·licituds seran estudiades, confirmant-se l'assistència a la mateixa, com mínim, amb un mes d'antelació a la celebració de l'event de cada Regata. La entitat sol·licitant proporcionarà amarra adient, subministres i resta de recolzaran per el correcte desenvolupament de funciones que precise la Goleta Tirant Primer i la seua tripulació.  
Es podran sol·licitar totes aquelles activitats que tinguen un marcat caràcter emblemàtic i de representació de la Generalitat, podent concedir-se gratuïtament. En cas contrari, s'hauran d'abonar els gastos corresponents en funció dels servicis sol·licitats, que seran determinats mitjançant un estudi individualitzat dels costs.